En mand er blevet idømt tre års fængsel ved Retten i Hjørring for i 2010 at have voldtaget og have haft anden kønslig omgang end samleje med en dengang 11-årig pige. Overgrebet fandt sted mens pigen lå og sov en nat i juli eller august 2010, hvor manden afklædte pigen, fastholdte hende og forgreb sig på hende. Natten mellem den 2. og 3. oktober 2010 afklædte han pigen igen, fastholdte og voldtog hende. Manden var nabo til pigens far og kom derfor meget i huset. Det var pigens mor, der opdagede, at der var noget galt, da pigen smsede meget med manden efterfølgende. Manden har anket til frifindelse. Det oplyser politiadvokat ved Nordjyllands Politi Peter Rask.
En mand blev ved Retten i Hjørring idømt tre års fængsel for at have voldtaget sin nabos datter.